CELEX: 62013FN0045
Language: bg
Date: 2013-05-15 00:00:00
Title: Дело F-45/13: Жалба, подадена на 15 май 2013 г. — ZZ и др./ЕИБ

20.7.2013   
            
            
               BG
            
            
               Официален вестник на Европейския съюз
            
            
               C 207/62
            
         Жалба, подадена на 15 май 2013 г. — ZZ и др./ЕИБ
   (Дело F-45/13)
   2013/C 207/108
   Език на производството: френски
   
      Страни
   
   
      Жалбоподатели: ZZ и др. (представител: L. Levi)
   
      Ответник: Европейска инвестиционна банка
   
      Предмет на производството
   
   Отмяна на съдържащите се в извлеченията от платежната ведомост решения за прилагане на общото решение на Европейската инвестиционна банка, ограничаващо за всички служители нарастването на заплатите до 2,3 % и на решението за въвеждане на таблица за класиране, предвиждащо намаляване между 1 % и 3 % на заплатите, както и последващо искане за осъждане на институцията да заплати разликата във възнагражденията, както и обезщетения и лихви
   
      Искания на жалбоподателите
   
   
               —
            
            
               да се отменят решенията за прилагане спрямо жалбоподателите на решението на Съвета на директорите на ЕИБ от 18 декември 2012 г., ограничаващо нарастването на заплатите до 2,3 % и решението на Управителния комитет на ЕИБ от 29 януари 2013 г. за въвеждане на таблица за класиране, предвиждаща намаляване между 1 и 3 % на заплатите на различните жалбоподатели, които решения се съдържат в извлеченията от платежната ведомост за април 2013 г., както и да се отменят по същия начин всички решения, които се съдържат в последвалите извлечения от платежната ведомост и доколкото е необходимо да се отмени информационната бележка, изпратена от ответника до жалбоподателите на 5 февруари 2013 г.;
            
         
               —
            
            
               ответникът да бъде осъден да заплати разликата във възнагражденията, която произтича от посочените решения на Съвета на директорите на ЕИБ от 18 декември 2012 г. и на Управителния съвет на ЕИБ от 29 януари 2013 г. спрямо действието на таблица за класиране „4-3-2-1-0“ и таблица „млад“„5-4-3-1-0“ или при условията на евентуалност за жалбоподателите, които имат оценка A — спрямо действието на таблица за класиране 3-2-1-0-0, а за жалбоподателите, за които се прилага таблица „млад“ — спрямо действието на таблица млад „4-3-2-0-0“; тази разлика във възнагражденията следва да се увеличи с лихви за забава, считано от 12 април 2013 г. и впоследствие от 12-то число на всеки месец до окончателното изплащане, като лихвите са в размер на определения от ЕЦБ лихвен процент плюс 3 пункта;
            
         
               —
            
            
               ответникът да бъде осъден да заплати обезщетение за претърпените вреди поради загубата на покупателна способност, които се оценяват ex aequo et bono и неокончателно на 1,5 % от месечното възнаграждение на всеки от жалбоподателите
            
         
               —
            
            
               ЕИБ да бъде осъдена да заплати съдебните разноски.